
Figyelem vizsgálata 6-7 éves korban

A szerző dolgozata témájaként a figyelem vizsgálatát választotta. Óvodapedagógus-jelöltként azért tartotta fontosnak a figyelem vizsgálatát, mert az óvodás gyermekek figyelmének megfelelő kialakulása elöljárója az iskolaérettségnek. A figyelem (szelektív figyelem, szándékos figyelem) ugyanis alapfeltétele a tanulás folyamatának. A szerző célul tűzte ki az összes megismerőtevékenység vizsgálatát, ezen belül a figyelem vizsgálatára fektette a hangsúlyt. A figyelem azon folyamatok összessége, amelynek révén a szervezet a környezetnek azokat a mozzanatait dolgozza fel, amelyek az éppen folyó viselkedés, vagy egy új viselkedés megindítása szempontjából lényegesek. A figyelem befolyásolja a teljesítményt, segíti, esetlegesen megakadályozza a feladatmegoldást. Kisgyermekkorban spontán figyelem jellemző, ekkor jelenik meg a szándékos figyelem (6-9 év).
A figyelem főbb funkciói: Szelektív funkció (A nap során számtalan inger ér minket, de mégis ki tudjuk választani azt, ami a legfontosabb számunkra); Riasztó funkció (Az életben maradást és a testi épség védelmét szolgálja); Appercepciós funkció (Az éberségünket biztosítja).
A figyelem két nagy területe: Szándékos figyelem: Iskolaérettségre kell, hogy kialakuljon, 6-7 éves korra. Önkéntelen figyelem: A gyermek az érdeklődésének megfelelően tud figyelni arra a területre, kisebb korban jellemző.
A szerző vizsgálatát megelőzően feltételezte, hogy:
nagycsoportban a szelektív figyelem és a figyelem tartóssága ennek az életkornak megfelelő;az 1-5 percig tartó időtartamban a 2-3. percben lesz a gyermekek figyelme tartósabb, a többi esetben gyengébb.
A dolgozatához szükséges adatokat a szerző kétféle kutatási eredménnyel támasztotta alá.
Az első vizsgálat, amely a gyermekek figyelmével kapcsolatos, az ún. Edtfeldt vizsgálat. A tanulási nehézségekkel küzdő gyerekek egyik jellegzetes problémája a téri pozíció érzékelése. Ezt is vizsgálja ez a feladatlap.
A második vizsgálat, amely a gyermekek figyelmével kapcsolatos, Szék-lámpa elnevezésű, teszt jellegű vizsgálat. E vizsgálat segítségével meg lehet állapítani, hogy mennyire tartós az idő múlásával a gyermekek figyelme.
A vizsgálati eredmények kiértékelését követően megállapítható, hogy a szerző által meghatározott hipotézisek teljesültek.



